John Cabot

John Cabot (Italiaans: Giovanni Caboto; Venesiaans: Zuan Chabotto; 1450–1498) was ’n Italiaanse seevaarder en ontdekkingsreisiger wat vir koning Hendrik VII van Engeland gewerk en in 1497 die kus van Noord-Amerika bereik het.HAT Taal-en-feitegids, Pearson, Desember 2013,  Hy het in 1497 vanaf Engeland weswaarts in sy skip, die Matthew, gevaar, en gedink hy het Asië ontdek. Hy het egter Kanada ontdek, wat hy vir koning Hendrik VII opgeëis het.
Die presiese plek waar Cabot geland het is nie bekend nie.

 Lewensloop 
duimnael|links|Die 'patent' wat Cabot toestemming vir sy reise gee
duimnael|links|Replika van sy skip, die Matthew

Giovanni Caboto (sy Italiaanse naam) is waarskynlik in 1450 in Genua gebore.Robin S. Doak, Cabot: John Cabot and the Journey to North America (Minneapolis, MN: Compass Point Books, 2003), bl. 4–12 Daar is nie veel oor sy vroeë lewe bekend nie, maar sy gesin het toe hy nog jonk was na Venesië getrek. Venesië was 'n groter hawe as Genua, en was destyds die belangrikste hawe in Europa. Daar het hy baie oor seilvaart en die see geleer. Cabot het 'n uitstekende matroos geword. Sy pa was 'n handelaar en het Giovanni (John) alles oor die speseryhandel geleer.

In ongeveer 1482 trou Cabot met 'n jong vrou genaamd Mattea (vroulike vorm van Matteus) Hulle het drie seuns gehad, wat almal saam met hul pa gevaar het. Teen die tyd was hy 'n handelaar wat wyd gereis het. In ongeveer 1490 trek hy en sy familie na die hawe van Bristol in Engeland.

In 1497 vertrek hy van Bristol om vir 'n roete na die weste te soek. Hy het sewe weke oor die Noord-Atlantiese Oseaan gevaar.Doug Sylvester, World Explorers (San Diego: Classroom Complete Press Ltd, 1997), p. 36 Sy skip, die Matthew, het 20 man aan boord gehad. Gedurende die reis het hulle enorme hoeveelhede kabeljou gesien. Vissermanne het later gevolg om hierdie ryk visvelde te ontgin.

Cabot het in ongeveer 1499 in Engeland gesterf.

 Verwysings 

 Eksterne skakels 


Kategorie:Italiaanse ontdekkingsreisigers
Kategorie:Ontdekkingsreisigers van Noord-Amerika
Kategorie:Seevaarders
Kategorie:Geskiedenis van Kanada
Kategorie:Geboortes in 1450
Kategorie:Sterftes in 1498